
	[bookmark: nev]ERDEI ZSELYKE
ezselyke01@gmail.com

Középiskolai hallgató
Szombathelyi Művészeti Szakgimnázium és Technikum

	
[bookmark: _GoBack]






Témavezető:
	Dr. Szántó István
adjunktus, ELTE SEK




Kullancs II.

Erdei Zselyke
Szombathelyi Művészeti Szakgimnázium és Technikum,
Festő Szak, 12. évfolyam
Témavezető: Szántó István DLA, ELTE SEK Vizuális Művészeti Tanszék, adjunktus
A pályamunkám egy traumámat dolgozza fel, egyúttal betekintést nyújt a kórházi mindennapok nyomasztó valóságába. A betegségem és a kórházi kezelésem alatt felgyűlt érzéseimről senkivel nem tudtam beszélni, a festészetet választottam ennek a megrázó élménynek a feldolgozására, művészetterápiaként kezdtem festeni a sorozatot.
A kórházban egy fehér ágyon félmeztelenül kikötözve keltem, nem tudtam miért és hol vagyok. Az azelőtti napból csak a reggelre emlékeztem, minden mást édesanyám mesélt el. Fájdalmasan sírtam és a bal oldalamra fekve magzatpózban akartam lenni, azért kötöztek ki, mert így nem tudtak megvizsgálni.
A pályamunkám előzménye a Dél-Balatoni Iskolai Művészeti Pályázatra beadott Kullancs c. festményem, amivel első helyezést értem el.
A pályázatra beadott képem egy megtörtént esemény alapján festettem meg, ami egy kellemetlen és lealacsonyító élmény volt. A kórházban nem szokatlan, hogy az orvosoknak székletmintára legyen szükségük, az én esetemben ezt kúppal próbálták segíteni. A kórházban sosem hagytak egyedül, ez alkalommal is elkísért egy nővér a fürdőszobába. Kellemetlenül éreztem magam a jelenlétében, nagyon közel állt hozzám, amikor meg akartam kérni, hogy több teret adjon nekem, sürgetett, lehúzta a ruhám, bal kezével guggolásba késztetett, jobb kezével a csuklóm fogta.
Az alkotófolyamat közben, a pózok befotózásakor, a jelenetek újraalkotásakor, azok megfestésével és az, hogy beszélek róla, mind segítenek nekem feldolgozni ezt a nehéz élethelyzetet, és remélem hozzájárul, hogy többen felfigyeljenek a kórházi ellátás helyzetére.



